29/12/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Enerxía e Minas
Resolución do 23/12/2022, da Xefatura territorial da Coruña, de autorizacións administrativas previa, de construción e a declaración de utilidade pública dunha instalación eléctrica en Santiso (expediente IN407A 2021/205-1)

Resolución do 23 de decembro de 2022, da Xefatura territorial da Coruña, pola que se conceden as autorizacións administrativas previa e de construción e a declaración de utilidade pública, en concreto, dunha instalación de distribución eléctrica no termo municipal das Santiso (expediente IN407A 2021/205-1). Expediente: IN407A 2021/205-1. Solicitante: UFD Distribución Electricidad, SA. Denominación: LMT, CT e RBT Aldea Sardecoiro. Termo municipal: Santiso. Primeiro. O 27/10/2021, UFD Distribución Electricidad, SA solicitou a esta xefatura territorial o outorgamento das autorizacións administrativas previa e de construción e a declaración de utilidade pública, en concreto, das instalacións do proxecto de execución denominado LMT, CT e RBT Aldea Sardecoiro, coa finalidade de atender a petición de ampliación de potencia a 25 kW para unha granxa na Aldea Sardecoiro, termo municipal de Santiso, proxectándose a tal fin a instalación dun centro de transformación (CT) de intemperie de 100 kVA de potencia, dunha liña aérea de media tensión aérea que o enlazará coa liña de distribución de media tensión LMT POR-803 MELIDE3 (expediente 51.048) e de novas saídas de baixa tensión dende o centro de transformación proxectado que conectarán coa rede de baixa tensión da zona. Segundo. O promotor achegou xunto coa antedita solicitude o proxecto de execución, que inclúe memoria, planos e presuposto, conforme establece o artigo 123 do Real decreto 1955/2000, do 1 de decembro, que comprende os seguintes documentos: - Proxecto de execución denominado LMT, CT e RBT Aldea Sardecoiro, subscrito o 09/04/2021 por Benito Jesus Tienza Molejon, enxeñeiro técnico industrial (colexiado nº 3.802, do COETI de A Coruña), acompañado da declaración responsable asinada o 15/09/2021 polo técnico proxectista, conforme á Instrución 5/2012, do 15 de novembro, da Dirección Xeral de Industria, Enerxía e Minas, sobre os criterios a aplicar para esixir visado colexial en materia de industria e enerxía (DOG nº 229, do 30/11/2012). Terceiro. No epígrafe 4. REGLAMENTACIÓN da memoria do proxecto, o técnico proxectista acredita o cumprimento de toda a normativa que é de aplicación, de conformidade co apartado 1. b) do artigo 53 da Lei 24/2013, de 26 de decembro, do Sector Eléctrico e na Resolución de 19 de febreiro de 2014 da Consellería de Economía e Industria (DOG nº 54, do 19/03/2014). Cuarto. A solicitude de UFD Distribución Electricidad, SA inclúe unha relación concreta e individualizada dos bens e/ou dereitos que o solicitante considera de necesaria expropiación segundo o establecido no artigo 55 da Lei 24/2013, do 26 de decembro, do Sector Eléctrico. Quinto. A solicitude de UFD Distribución Electricidad, SA someteuse ao trámite de información pública por Acordo do 01/07/2022 desta xefatura territorial, que foi publi­cado nos seguintes medios: - DOG nº 146, do 02/08/2022. - BOP nº 133, do 14/07/2022. - Xornal La Voz de Galicia, do 21/07/2022. - Taboleiro de anuncios do Concello de Santiso, segundo certificación emitida o 01/09/2022 polo Secretario Interventor do Concello de Santiso. Sexto. De acordo co establecido nos artigos 127, 131 e 146 do Real decreto 1955/2000, do 1 de decembro, solicitouse ás distintas administracións, organismos, empresas de servizo público ou de servizos de interese xeral afectadas que emitiran informe ou, de ser o caso, establecesen o condicionado técnico que estimasen pertinente sobre a proposta técnica recollida no proxecto de referencia obxecto da solicitude feita por UFD Distribución Electricidad, SA, para o que lles foi remitida unha separata do dito proxecto contendo as características da instalación e a documentación cartográfica na parte que a instalación puidera afectar a bens e dereitos ao seu cargo. UFD Distribución Electricidad, SA presentou separatas para os seguintes organismos: Concello de Santiso e Servizo de Patrimonio Cultural. Sétimo. Con data 16/11/2022, os servizos técnicos da xefatura territorial emitiron informe sobre a solicitude feita por UFD Distribución Electricidad, SA.1. O xefe territorial da Coruña da Consellería de Economía, Industria e Innovación é competente para resolver o presente expediente, ó abeiro do disposto no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG nº 22, do 01/02/2017) e no Decreto 116/2022, do 23 de xuño, da Vicepresidencia Primeira e Consellería de Economía, Industria e Innovación, polo que se establece a estrutura orgánica da Vicepresidencia Primeira e Consellería de Economía, Industria e Innovación (DOG nº 126, do 04/07/2022). 2. A lexislación de aplicación a este expediente é: - Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). - Lei 40/2015, do 1 de outubro, do réxime xurídico do sector público (BOE nº 236, do 02/10/2015). - Lei 24/2013, do 26 de decembro do Sector Eléctrico (BOE nº 310, do 27/12/2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE nº 310, do 27/12/2000). - Real decreto-lei 23/2020, do 23 de xuño, polo que se aproban medidas en materia de enerxía e en outros ámbitos para a reactivación económica (BOE nº 175, do 24/06/2020). - Resolución de 19 de febreiro de 2014, da Consellería de Economía e Industria, pola que aproba o procedemento de autorización administrativa de construción de acordo co previsto na Lei 24/2013, do 26 de decembro, do Sector Eléctrico (DOG nº 54, do 19/03/2014). - Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas Instrucións Técnicas Complementarias ITC-LAT 01 a 09 (BOE nº 68, do 18/03/2008). - Real decreto 337/2014, do 9 de maio, polo que e aproban o Regulamento sobre condicións técnicas e garantías de seguridade en instalacións eléctricas de alta tensión e as súas Instrucións Técnicas Complementarias ITC-RAT 01 a 23 (BOE nº 139, do 09/06/2014). - Lei do 16 de decembro de 1954, sobre expropiación forzosa (BOE nº 351, do 17/12/1954). - Decreto do 26 de abril de 1957, polo que se aproba o Regulamento da Lei de expro­piación forzosa (BOE nº 160, do 20/06/1957). 3. As características mais significativas das instalacións recollidas no proxecto LMT, CT e RBT Aldea Sardecoiro, obxecto da solicitude de outorgamento das autorizacións administrativas previa e de construción, son: · Substitución do apoio nº 41-14 (matrícula: ATTSM7K3) da LMT POR-703 MELIDE 3, de formigón tipo S-AL-HV-400/13-B1, polo novo apoio metálico tipo AM-C-2000/14-H35-CA/CS. · LMT aérea, a 15 kV, de 1.066 metros de lonxitude, en condutor tipo LA-56, que se tenderá sobre sete (7) novos apoios metálicos tipo C-1000/18 (4), C-1000/22 (1), C-2000/18 (1) e C-2000/14 (1), con orixe no novo apoio metálico tipo C-2000/14 (apoio nº 0) e remate no apoio proxectado nº 7, metálico tipo FL-C-2000/14-H35-CA no que se instalará o CTI proxectado. · CT de intemperie Aldea Sardecoiro, de 100 kVA de potencia e relación de transformación 15.000/400-230 V. · Emprazamento: lugar de Sardecoiro, Visantoña. Termo municipal de Santiso.4. Non consta no expediente que durante o trámite de información pública fosen presentadas alegacións en oposición á solicitude feita por UFD Distribución Electricidad, SA, de outorgamento das autorizacións administrativas previa e de construción para o proxecto LMT, CT e RBT Aldea Sardecoiro.5. A promotora da instalación, UFD Distribución Electricidad, SA, manifestou a súa conformidade cos informes emitidos polo Concello de Santiso e polo Servizo de Patrimonio Cultural (Xefatura territorial da Consellería de Cultura, Educación, Formación Profesional e Universidades da Coruña) referentes ás separatas que lles foron remitidas.6. No expediente consta un informe favorable dos servizos técnicos desta xefatura territorial. De acordo con todo o indicado, RESOLVO Conceder a UFD Distribución Electricidad, SA as autorizacións administrativas previa e de construción das instalacións recollidas no proxecto LMT, CT e RBT Aldea Sardecoiro no termo municipal de Santiso, de características anteriormente descritas. Declarar a utilidade pública, en concreto, das anteditas instalacións eléctricas, o que leva implícito a necesidade de ocupación dos bens ou de adquisición dos dereitos afectados e implica a urxente ocupación para os efectos do artigo 52 da Lei de expropiación forzosa. Todo isto, axustarase ás seguintes condicións: - As instalacións que se autorizan terán que realizarse de acordo coas especificacións e planos que figuran no proxecto de execución titulado LMT, CT e RBT Aldea Sardecoiro, asinado por Benito Jesus Tienza Molejon, enxeñeiro técnico industrial (colexiado nº 3.802, do COETI de A Coruña), acompañado da declaración responsable asinada o 15/09/2021 polo técnico proxectista, conforme á Instrución 5/2012, do 15 de novembro, da Dirección Xeral de Industria, Enerxía e Minas, sobre os criterios a aplicar para esixir visado colexial en materia de industria e enerxía, e no que figura un orzamento de execución material de 83.477, 92 €. - A presente autorización outórgase sen prexuízo daquelas concesións e autorizacións que sexan necesarias de acordo con outras disposicións que sexan de aplicación segundo a lexislación vixente, e en especial as relativas á ordenación do territorio e o medio ambiente, tal e como se dispón no artigo 120.2. do Título VII do Real decreto 1955/2000, do 1 de decembro. - A presente autorización circunscríbese ás instalacións de tensión maior de 1 kV, de conformidade co artigo 111 do Real decreto 1955/2000, de 1 de decembro. - As instalacións executaranse no prazo dun ano, contado a partires da data de ocupación dos terreos. - No que se refire aos bens e dereitos afectados por esta instalación eléctrica e adscritos ás distintas Administracións, organismos ou empresas de servizo público ou de servizos de interese xeral, UFD Distribución Electricidad, SA respectará en todo momento os condicionados, informes e/ou autorizacións emitidos por estes. - Para a posta en funcionamento das instalacións, UFD Distribución Electricidad, SA solicitará expresamente a esta xefatura territorial a autorización de explotación das mesmas acompañada da seguinte documentación: a) As declaracións de conformidade relativas ao material ou equipamento, e as certificacións ou homologacións, se procede. b) Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houbera, así como das regulamentacións e normas oportunas na montaxe da instalación e posta a punto. c) Toda a documentación esixible segundo a ITC LAT-04 do Real decreto 223/2008, do 15 de febreiro e a ITC RAT-22 do Real decreto 337/2014, do 9 de maio. Contra a presente resolución, que non é definitiva en vía administrativa, poderase interpor recurso de alzada ante o Vicepresidente Primeiro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015), sen prexuízo de que os interesados poidan promover calquera outra acción que consideren pertinente para a defensa dos seus intereses. Mediante este documento notifícaselle a UFD Distribución Electricidad, SA esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE nº 236, do 02/10/2015). A Coruña, 23 de decembro de 2022 O xefe territorial Isidoro Martínez Arca